Alpetar eskia 2022ko Neguko Olinpiar Jokoetan – Gizonezkoak eslaloma

Pekingo 2022ko Olinpiar Jokoetako gizonezkoen eslalom lehiaketa otsailaren 16an ospatu zen, "Ice River" eski pistan, Yanqing Barrutiko  Yanqing Alpetar Eski Zentro Nazionalean.  Clément Noël frantsesak irabazi zuen ekitaldia, bere lehen domina olinpikoa lortuz. Johannes Strolz austriarrak zilarrezko domina irabazi zuen, eta Sebastian Foss-Solevåg norvegiarrak brontzea.

André Myhrer, 2018ko txapelduna, lehiaketetatik erretiratu zen. Zilarrezko dominadun Ramon Zenhäusern eta brontzezko dominadun Michael Matt, Olinpiar Jokoetarako sailkatu ziren. 2021-22ko FIS Eski Alpinoko Munduko Kopan, eslalom espezialitateko sei proba ospatu ziren Olinpiar Jokoen aurretik. Lucas Braathen zegoen sailkapenaren buruan, eta ondoren Foss-Solevåg, Manuel Feller, Linus Straßer eta Daniel Yule. Foss-Solevåg ere 2021eko munduko txapelduna da, Adrian Pertl eta Henrik Kristoffersen zilarrezko eta brontzezko dominak izanik, hurrenez hurren.

Emaitzak

Erreferentziak